Erődharc - javasolt pontozás

< Erődharc

# Javasolt pontozás erődharchoz

A harcokon az elmúlt időszakban egy kimagasló pontozást találtak a játékosok, mely az életerőre való pontozás volt. De nem szabad megfeledkeznünk a régi képességekről sem, habár nem mindíg számít ez.

### Életerős pontozás

Mint azt sejtheted, leginkább az életerő képességre és az erő tulajdonságra kell rakni a pontjaidat, de nem érdemes az elejétől fogva erre pontozni, mert kevés munkád lesz, s nem fogsz tudni fejlődni.
Javasolt egy erő alapú karival kezdened, s más jó kezdeti munkával bíró képességekre raknod, mint Építés, vagy Csapdaállítás.
Úgy a 40. szinttől érdemes az életre rakni a szintenkénti 3-3 képességpontot is. 70-80. szinten pedig már az erő alapból is megvannak a közép és felsőkategóriás munkák egy része, így pontozhatsz is.

*Megjegyzés tőlem: Ilyen esetekben is érdemes pár pontot az 5 (illetve kitartásra nem kell, tehát 4) "erődképességre" rakni. Már 20-20 pont is megdobja a kitérési és találási értékedet, mi miatt nehezebben találnak.*

### Irányításos pontozás

Itt is látható, hogy egy képességre koncentrálsz, mely az irányítás. Taktikai szempontból a katonáknak lehet érdemes használni, s őket nem irányításos játékosok közé beállítva lehet növelni a találati és kitérési értékeket.
Itt megkülönböztetnék két fajta lehetőséget, a karizma és a nem karizma alapút. A nem karizma alapúban is van több féle lehetőség, de mivel alapvetően a másik 3 között az elosztás elég nagy lehetőséggel bír, nem mutatnám be az összeset

* ***Karizma alapú:*** Minden tulajdonság karizmára kerül. Ilyenkor érdemes pár pontot rakni életre, s más erődképességkre is, de ruhákkal is lehet fedezni ezt a szükségletet.
* ***Nem karizma alapú:*** Javasolt az erő, esetleg erő+mozgékonyság, hiszen így ezeket a képességeket (kitartás, élet, esetleg rejtőzés, kitérés) is feljebb vittük, s mehet minden pont irányításra.

*Megjegyzés tőlem: Nem érdemes minden pontot irányításra rakni, mert kevés életünk lesz, egy 2000-3000 élet mindenképp kell harcra.*

### Vegyes pontozás

Lehet mondani, hogy az erődképességekben az irányításnak egy kicsit több szerepe van a rejtőzés, kitartás, célzás, kitéréssel szemben. Azonban egy ilyen tipusú karakternél lényegében te dönthetsz, hogy milyen karakter akarsz lenni. Egy támadás specifikus, vagy éppen védekező játékos, esetleg kitérésekre játszó, vagy lövésekre. Ugye mint azt már följebb leírtuk, bizonyos képességek bizonyos esetkben használhatóak, de az irányítás benne van az összesben, tehát arra mindenképp érdemes pontozni.

* ***Védekező***: Az irányításon kívül a rejtőzést midnenképp feljebb kell vinni, s erre jöhet rá az élet, célzás, kitérés. Az életet továbbra is érdemes felvinni 2000-3000-re minimum. Nem elvetendő a mozgékonyság alap, így két képességet tudsz egyszerre fejleszteni.
* ***Támadó***: Az előbbiek jellemzik, de rejtőzés helyett kitartásra érdmes rakni. S ezzel együtt a tulajdonság alapnak az erő lesz tökéletes. Kicsit több élet javasolt, mert a földön jobb célpont vagy.
* ***Kitérő vagy lövő***: Ha valamielyik irányba el akarsz mozdulni, célszerű az egyik képességre pontozni és a másikra nem. A kitérőnél egy mozgékonyság és erő alap is elképzlehető, de a lövősnél javaslom, hogy erőre pontozz. Persze nem szabad megfeledkeznünk egyiknél sem az irányításról, kitartásról, életről, s rejtőzésről. Az élethez annyit fűznék hozzá, hogy a kitérős karakternek egy nagyobb mennyiségű élet is fog kelleni.

## Felszerelés

Sokat javíthatsz a teljesítményeden, ha egy-egy harc előtt megfelelő ruhákat veszel fel, mert ezek rengeteg értékes bónusszal egészítik ki a meglévő képességeidet. Itt most láthatod a legjobb felszereléseket támadáshoz és védéshez egyaránt. Meg kell jegyezni, hogy függően attól, hogy milyen irányba pontozol, s ahhoz képest hogy akarsz ruhákat felvenni, lehetnek változások a ruhában, de az alábbiak egy viszonylag jó szettet alkotnak.

### Legjobb felszerelések: Erődharc támadás

* Fekete Stetson
* Elegáns nyakkendő
* Vasárnapi ruha
* Elegáns puha lábvédő (Fekete vászonnadrág)
* Elegáns pisztolyos öv
* Szandál vagy Elegáns csizma
* Allen borsszóró revolvere (Trombita, Arany Colt)
* Aranypuska (Pontos Winchester és a többi erődfegyver)
* Tűzijáték-rakéta, női karakter esetén Kudram napernyője
* Szamár (Ha Szandált használsz)

### Legjobb felszerelések: Erődharc védés

* Fekete Stetson
* Elegáns nyakkendő
* Fekete bőrdzseki
* Elegáns puha lábvédő (Elegáns katonanadrág, Kék puha lábvédő)
* William Tilghman pisztolyos öve (Kék pisztolyos öv)
* Mokaszin
* Allen borsszóró revolvere (Trombita, Belle Starr Deringere)
* Aranypuska (Pontos Winchester és a többi erődfegyver)
* Tűzijáték-rakéta
* Musztáng

A magas szintet igénylő, vagy nehezen megszerezhető felszerelések mellett zárójelben szerepel egy másik, könnyebben megszerezhető, vagy kisebb szintet igénylő felszerelés.

### Legjobb felszerelések: Natty Bumppo szettje

A karácsonyi tombolán szerezhető egyik szett bónuszai az erődharcokon remekül kihasználhatóak.

* Natty Bumppo kalapja
* Natty Bumppo sálja
* Natty Bumppo kabátja
* Natty Bumppo csizmája
* Natty Bumppo nadrágja
* Natty Bumppo öve
* Natty Bumppo kovás puskája
* Natty Bumppo medveölője
* Natty Bumppo puskája

A szett bónuszairól itt illetve itt találsz leírást.